biswa921/hiwiki-latest-pages-articles-raw huggingface dataset:
ध्रुवीय कक्षा

thumb|200px|ध्रुवीय कक्षा
एक ध्रुवीय कक्षा (polar orbit), वह कक्षा है जिसमें एक कृत्रिम उपग्रह किसी पिंड की प्रत्येक परिक्रमा पर एक पूरे चक्कर में उसके दोनों ध्रुवों के ऊपर या लगभग ऊपर से गुजरता है | इस कारण भूमध्यरेखा से इसका झुकाव ९० डिग्री (या इससे बहुत करीब) होता है | सामान्यतः यह पिंड पृथ्वी जैसा या संभवतः सूर्य के जैसा होता है | ध्रुवीय भू-समकालिक कक्षा (geosynchronous orbit) के विशेष मामले को छोड़कर, ध्रुवीय कक्षा में उपग्रह अपने प्रत्येक चक्कर में भूमध्यरेखा के ऊपर एक भिन्न देशांतर पर से गुजरता है | 

ध्रुवीय कक्षाओं का उपयोग अक्सर पृथ्वी के मानचित्रण, पृथ्वी प्रेक्षण और टोही उपग्रहों के साथ ही साथ कुछ मौसम उपग्रहों के लिए भी लिए किया जाता है | इरिडियम उपग्रह समूह भी दूरसंचार सेवाएं उपलब्ध कराने के लिए एक ध्रुवीय कक्षा का उपयोग करता है | इस कक्षा के लिए नुकसान यह है कि पृथ्वी की सतह पर कोई एक स्थान ऐसा नहीं है जहां से इस ध्रुवीय कक्षा के उपग्रह से लगातार संपर्क किया जा सकता हो | 

निकट-ध्रुवीय कक्षा उपग्रहों के लिए एक सूर्य-समकालिक कक्षा का चयन करना महज सामान्य बात है: जिसका अर्थ है कि एक के बाद एक कक्षीय गुजारें के दिन पर एक ही स्थानीय समय होता है | वायुमंडलीय तापमान के सुदूर संवेदन जैसे अनुप्रयोगों के लिए यह विशेष रूप से महत्वपूर्ण हो सकता है | परिक्रमा करते हुए उपग्रह द्वारा स्थानीय समय के साथ सामंजस्य आवश्यक है जिसमें समय के साथ परिवर्तन हो सकता है | किसी दिए गए गुजारें पर एक ही स्थानीय समय रखने के लिए, कक्षा के लिए यह वांछनीय है कि वह जितनी संभव हो छोटी से छोटी हो, कहने का तात्पर्य है जितनी संभव हो सके निम्न हो | हालांकि, कुछ सौ किलोमीटर की बहुत निम्न कक्षाओं में तेजी से वायुमंडल से अवरोध के कारण क्षय होगा | प्रयोग में लाइ जाने वाली सामान्य उंचाई लगभग १००० कि॰मी॰ है, यह लगभग १०० मिनटों की एक कक्षीय अवधि निर्मित करती है |सूर्य के तरफ की आधी कक्षा में तो केवल 50 मिनट लगते हैं, इस दौरान दिन के स्थानीय समय में बहुत भिन्नता नहीं होती है | 

जैसे जैसे पृथ्वी वर्ष के दौरान सूर्य के चारों ओर घूमती जाती है वैसे वैसे सूर्य-समकालिक कक्षा बनाए रखने के लिए, उपग्रह की कक्षा को ठीक उसी समान दर पर अयन करना चाहिए | सीधे ध्रुवों के ऊपर से गुजरने वाले उपग्रहों के लिए, यह नहीं होगा | लेकिन पृथ्वी के भूमध्यरेखीय उभार के कारण, एक मामूली कोण पर झुकी कक्षा बलाघूर्ण के अधीन अयनांश का कारण बनती है, यह पता चला है कि ध्रुव से लगभग ८ डिग्री का एक कोण एक १०० मिनट की कक्षा में वांछित अयनांश निर्मित करता है |

 References 

श्रेणी:अंतरिक्ष
युआन राजवंश

thumb|230px|सन् १२९४ ईसवी में युआन साम्राज्य का नक़्शा (हरे रंग में) - कोरिया का इलाक़ा एक स्वशासित लेकिन अधीन राज्य था
युआन राजवंश (चीनी: 元朝, युआन चाओ; मंगोल: दाई ओन उल्स; अंग्रेजी: Yuan Dynasty) सन् १२७१ ईसवी से सन् १३६८ ईसवी तक चलने वाला एक राजवंश था जिसके साम्राज्य में आधुनिक चीन का लगभग पूरा हिस्सा, सारे मंगोलिया का भूक्षेत्र और कुछ आसपास के इलाक़े शामिल थे। इसकी स्थापना मंगोल नेता कुबलई ख़ान ने की थी, जो चंगेज़ ख़ान का पोता भी था। इस साम्राज्य को मंगोल साम्राज्य का एक विभाग और चीन का एक राजवंश दोनों समझा जाता है। युआन राजवंश के ज़माने में पूरा चीन पर एक विदेशी जाति ने लम्बे अरसे तक राज किया।China's Geography: Globalization and the Dynamics of Political, Economic, and Social Change, Gregory Veeck, Clifton Pannell, Christopher Smith, Youqin Huang, Rowman & Littlefield Publishers, 2011, ISBN 978-0-7425-6784-9, ... The Mongol conquest (and the resultant Yuan dynasty) represents a benchmark in China's history. While northern China had been under the control ... For the first time, under the Yuan dynasty, all of China was under foreign occupation ... चीनी इतिहास के नज़रिए से युआन राजवंश सोंग राजवंश के पतन के बाद और मिंग राजवंश के उभरने से पहले आया। चीन का सम्राट होने के साथ-साथ कुबलई ख़ान ने स्वयं को पूर्ण मंगोल साम्राज्य का ख़ागान (सबसे बड़ा ख़ान शासक) भी घोषित कर दिया था। ख़ागान होने से सारे अन्य मंगोल ख़ानतों, यानि कि चग़ताई ख़ानत, इलख़ानत और सुनहरा उर्दू, पर वह अपना अधिपत्य जतला रहा था, लेकिन उसे अपना सरताज केवल इलख़ानी साम्राज्य ने ही माना और वे भी वास्तव में स्वतन्त्र रूप से ही शासन करते रहे। बाद के युआन सम्राटों को तीनों ने अपना सम्राट क़बूल तो किया लेकिन अपने-अपने इलाक़ों पर वह बिना किसी हस्तक्षेप के अलग विकसित होते रहे।

 इन्हें भी देखें 
 कुबलई ख़ान
 ख़ागान
 सोंग राजवंश
 मिंग राजवंश
 चीन के राजवंश

 सन्दर्भ 

श्रेणी:चीन के राजवंश
श्रेणी:चीन का इतिहास
श्रेणी:चीन
श्रेणी:मंगोल इतिहास
हैनकॉक

हैनकॉक () २००८ में बनी हास्य एक्शन सुपरहीरो फ़िल्म है जिसका निर्देशन पिटर बर्ग ने किया है व विल स्मिथ, जेसन बेटमैन और चार्लीज़ थेरॉन मुख्य भूमिका में है।

 पात्र 
 विल स्मिथ - जॉन हैनकॉक।
 चार्लीज़ थेरॉन - मेरी एम्ब्रे।
 जेसन बेटमैन - रे एम्ब्रे।
 एडी मारसन - केनेथ "रेड" पार्कर।

 बाहरी कड़ियाँ 
 
 

श्रेणी:अमेरिकी फ़िल्में
श्रेणी:सुपरहीरो फ़िल्म
मार्वल कॉमिक्स

मार्वेल वर्ल्डवाइड, इंक () या साधारणतः मार्वल कॉमिक्स एक अमरीकी कंपनी है जो कॉमिक्स पुस्तकें प्रकाशित करती है। २००९ में द वाल्ट डिज़्नी कंपनी ने मार्वल इंटरटेनमेंट को खरीद लिया जो मार्वल वर्ल्डवाइड की मातृ कंपनी है।

मार्वेल की शुरुआत १९३९ में टाइमली पब्लिकेशंस के नाम से हुई और १९५० में यह एटलस कॉमिक्स बन गई। मार्वल के आधुनिक युग की शुरुआत १९६१ में हुई और आगे चलकर इसने फैंटास्टिक फोर बनाया व स्टेन ली, जैक किर्बी और स्टीव डीटको द्वारा बनाए गए अन्य सुपर हीरो के शीर्षकों वाले कॉमिक्स जारी किए।

मार्वल में स्पाइडर-मैन, द एक्स मैन, आयरन मैन, द हल्क, , थॉर, कैप्टन अमेरिका, वूल्वरिन (कॉमिक्स) , ब्लैक पैंथर, ह्यूमन टॉर्च ,ऐंट-मैन, डॉक्टर स्ट्रेंज, वास्प, डेडपूल, हॉकआई, ब्लैक विडो, स्टार-लॉर्ड,डेयरडेविल, 
कैप्टन मार्वेल और पनिशर जैसे सुपर हीरो और सुपरहीरो टीम जैसे- अवेंजर्स , एक्स-मैन, फैंटास्टिक फोर और गार्जियन्स ऑफ गेलेक्सी व डॉक्टर डूम, ग्रीन गोब्लिन, मैगनेटो, गेलेक्ट्स, थानोस, अल्ट्रॉन, डॉक्टर ऑक्टोपस, लोकी, वेनॉम, एपॉकेलिप्स, किंगपिन और रेड स्कल जैसे खलनायक शामिल है। इसके अधिकतर पात्र एक काल्पनिक विश्व मार्वल यूनिवर्स में वास्तविक शहरों जैसे न्यूयॉर्क, लॉस ऐन्जेलिस और शिकागो में स्थित है।

इतिहास

पल्प मैगज़ीन के पब्लिशर मार्टिन गुडमैन ने 1939 में एक कॉमिक्स कंपनी टाइमली पब्लिकेशन बनाई जिसे बाद में मार्वल कॉमिक्स के नाम से जाना गया। गुडमैन ने वेस्टर्न पल्प 1933 में शुरू किया और यह कॉमिक बुक का नया माध्यम बना। गुडमैन ने अपना ऑफिस 330 वेस्ट 42वीं स्ट्रीट न्यू यॉर्क सिटी में स्थापित किया।

 इन्हें भी देखें 
 मार्वल सिनेमेटिक यूनिवर्स

 सन्दर्भ 

 बाहरी कड़ियाँ 

श्रेणी:कॉमिक्स
श्रेणी:मार्वेल काॅमिक्स
वेल्श भाषा

वेल्श मूल रूप से वेल्स में बोले जाने वाली, केल्टिक भाषाओं की ब्रिथोनिक शाखा की सदस्य है।

श्रेणी:यूनाइटेड किंगडम की भाषाएँ
श्रेणी:वेल्स
श्रेणी:ब्रिटोनिक भाषाएँ
सुनहरा उर्दू

thumb|230px|सन् १३०० ईसवी में सुनहरा उर्दू साम्राज्य (हरे रंग में)
सुनहरा उर्दू या सुनहरा झुण्ड (मंगोल: Зүчийн улс, ज़ुची-इन उल्स; अंग्रेज़ी: Golden Horde) एक मंगोल ख़ानत थी जो १३वीं सदी में मंगोल साम्राज्य के पश्चिमोत्तरी क्षेत्र में शुरू हुई थी और जिसे इतिहासकार मंगोल साम्राज्य का हिस्सा मानते हैं। इसे किपचक ख़ानत और जोची का उलुस भी कहा जाता था। यह ख़ानत १२४० के दशक में स्थापित हुई और सन् १५०२ तक चली। यह अपने बाद के काल में तुर्की प्रभाव में आकर एक तुर्की-मंगोल साम्राज्य बन चला था। इस साम्राज्य की नीव जोची ख़ान के पुत्र (और चंगेज़ ख़ान के पोते) बातु ख़ान ने रखी थी। अपने चरम पर इस ख़ानत में पूर्वी यूरोप का अधिकतर भाग और पूर्व में साइबेरिया में काफ़ी दूर तक का इलाक़ा शामिल था। दक्षिण में यह कृष्ण सागर के तट और कॉकस क्षेत्र तक विस्तृत थी। इसकी दक्षिण सीमाएँ इलख़ानी साम्राज्य नाम की एक अन्य मंगोल ख़ानत से लगती थीं।The Mongols, David Morgan, John Wiley & Sons, 2007, ISBN 978-1-4051-3539-9, ... The rule of Batu in the Qipchaq steppe, however, was enduring. His khanate there is generally known as the Golden Horde, possibly a reference to the Khan's tent ...

बातु ख़ान के बाद यह ख़ानत सौ साल तक पनपती रही। १३१२ से १३४१ तक राज करने वाले उज़बेग ख़ान ने इस्लाम में धर्म परिवर्तन कर लिया।History of the Mongols from the 9th to the 19th Century , Henry Hoyle Howorth, Cosimo, Inc., 2008, ISBN 978-1-60520-134-4, ... J Langles says Uzbeg was not originally a Muhammedan, but that he was converted by four doctors from Persia ... १३५९ में ख़ानत में अंदरूनी लड़ाईयां भड़क उठी लेकिन १३८१ में तोख़्तामिश ने फिर से इसे संगठित किया। १३९६ में तैमूर के हमले के बाद यह छोटी तातार ख़ानतों में खंडित हो गई। १४३३ तक इसका नाम सिर्फ़ 'महान उर्दू' बन गया और इसके क्षेत्र में बहुत सी तुर्की-भाषी ख़ानतें उभर आई। उत्तर में अधीन मुस्कोवी (रूसी) राज्य ने इन दरारों का फ़ायदा उठाकर अपने आप को १४८० में एक युद्ध के बाद आज़ाद करा लिया। सुनहरे उर्दू का बचा-कुचा अंश १५०२ में ख़त्म हो गया।Russia and the Golden Horde: the Mongol impact on medieval Russian history, Charles J. Halperin, Indiana University Press, 1985, ISBN 978-0-253-20445-5, ... The Golden Horde had ceased to exist, and in its place arose a number of smaller khanates, each with its own ... the Nogais killed Akhmad the next year, and the Crimeans eliminated the Great Horde altogether in 1502 ...

 नाम की उत्पत्ति 
इस साम्राज्य का नाम 'सुनहरा' क्यों पड़ा इसपर इतिहासकारों में मतभेद है लेकिन 'पीला' रंग पुरानी तुर्की और मंगोल भाषाओँ में 'केन्द्रीय' के लिए भी एक शब्द होता था। यश भी संभव है कि 'सुनहरा' शब्द इस ख़ानत की धनवान स्थिति को देखते हुए लगाया गया हो। 'उर्दू' शब्द मंगोल भाषा में 'महल', 'खेमे' या 'मुख्यालय' के लिए एक शब्द हुआ करता था। तुर्की भाषाओँ में इस से मिलता-जुलता 'ओर्ता' शब्द था जिसका मतलब 'तरफ़', 'विभाग' या 'दिशा' होता था। कहा जाता है कि बातु ख़ान का तम्बू सुनहरे रंग का होता था इसलिए यह भी संभव है कि ख़ानत का नाम उसी से पड़ा हो।

 इन्हें भी देखें 
 जोची ख़ान
 बातु ख़ान
 ख़ानत
 मंगोल साम्राज्य

 सन्दर्भ 

श्रेणी:मध्य एशिया
श्रेणी:मध्य एशिया का इतिहास
श्रेणी:यूरोप का इतिहास
श्रेणी:रूस का इतिहास
श्रेणी:मंगोल इतिहास
बातु ख़ान

thumb|right|222px
बातु ख़ान (मंगोल: Бат Хаан, बात ख़ान; अंग्रेजी: Batu Khan;; जन्म: १२०७ ई अनुमानित; देहांत: १२५५ ई) एक मंगोल शासक था और सुनहरा उर्दू नामक साम्राज्य का संस्थापक था जो मंगोल साम्राज्य के अधीन एक ख़ानत थी। बातु ख़ान जोची ख़ान का पुत्र और मंगोल साम्राज्य के संस्थापक चंगेज़ ख़ान का पोता था। 'बातु' या 'बात' शब्द का अर्थ मंगोल भाषा में 'कड़ा' या 'दृढ़' होता है। उसके द्वारा शुरू किये गए साम्राज्य का रूस, पूर्वी यूरोप और कॉकस के बड़े भाग पर लम्बे अरसे तक राज रहा। चंगेज़ ख़ान के पुत्रों कि मृत्य के बाद बातु ख़ान ही उस साम्राज्य का सबसे आदरणीय राजकुंवर बना और उसे 'आग़ा' (अर्थ: बड़े भाईसाहब) के नाम से जाना जाता था।The Mongols, David Morgan, John Wiley & Sons, 2007, ISBN 978-1-4051-3539-9, ... The rule of Batu in the Qipchaq steppe, however, was enduring. His khanate there is generally known as the Golden Horde, possibly a reference to the Khan's tent ...The march of the barbarians, Harold Lamb, Doubleday, Doran & Company, inc., 1940, ... 'Batu Khan,' she told Mangu, 'has lived long. He is indeed the Agha of all the grandsons of Genghis-Khan, and in the kuriltai no created being will turn aside from his word ...

 इन्हें भी देखें 
 सुनहरा उर्दू
 चंगेज़ ख़ान
 जोची ख़ान
 मंगोल साम्राज्य

 सन्दर्भ 

श्रेणी:मध्य एशिया का इतिहास
श्रेणी:यूरोप का इतिहास
श्रेणी:रूस का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
लॉरेंस फिशबर्न

लॉरेंस जॉन फिशबर्न III (, जन्म ३० जुलाई १९६१) एक अमरीकी फ़िल्म व रंगमंच अभिनेता, लेखक, निर्देशक व निर्माता है। वे द मेट्रिक्स में मॉर्फियस की भूमिका के लिए जाने जाते हैं। अन्य भूमिकाओं में पी-वी'ज़ प्लेहाउस में काउबॉय कर्टिस और टीना टर्नर की जीवनी पर बनी वाट्स लव गॉट टू डू विथ ईट में इके टर्नर शामिल है। वह पहले अफ़्रीकी अमरीकी अभिनेता है जिन्होंने ऑलिवर पार्कर की १९९५ में बनी शेक्सपियर के नाटक पर आधारित फ़िल्म में ऑथेलो की भूमिका साकरी है।

फिश्बर्न ने "एक नाटक में सर्वश्रेष्ठ अभिनेता" का टोनी पुरस्कार टू ट्रेन्स रनिंग में अपनी भूमिका के लिए जीता है व ड्रामा सिरीज़ गेस्ट ऐक्टर का एमी पुरस्कार ट्रिबेका में अपनी भूमिका के लिए जीता है।

 बाहरी कड़ियाँ 
 अधिकृत वेबसाइट
 

श्रेणी:अभिनेता
श्रेणी:निर्देशक
श्रेणी:निर्माता
प्रेम मन्दिर

प्रेम मंदिर भारत में उत्तर प्रदेश राज्य के मथुरा जिले के समीप वृंदावन में स्थित है। इसका निर्माण जगद्गुरु कृपालु महाराज द्वारा भगवान कृष्ण और राधा के मन्दिर के रूप में करवाया गया है।1000 कारीगरों ने 11 साल में बनाया 'प्रेम मंदिर'! , भास्कर डॉट कॉम, अभिगमन तिथि: ०२.०३.२०१२ प्रेम मन्दिर का लोकार्पण १७ फरवरी को किया गया था। इस मन्दिर के निर्माण में ११ वर्ष का समय और लगभग १०० करोड़ रुपए की धन राशि लगी है। इसमें इटैलियन करारा संगमरमर का प्रयोग किया गया है और इसे राजस्थान और उत्तरप्रदेश के एक हजार शिल्पकारों ने तैयार किया है। इस मन्दिर का शिलान्यास १४ जनवरी २००१ को कृपालुजी महाराज द्वारा किया गया था।राधा-कृष्ण के ‘प्रेम मंदिर’ का लोकार्पण , वेबदुनिया, अभिगमन तिथि: ०३-०३-२०१२ ग्यारह वर्ष के बाद तैयार हुआ यह भव्य प्रेम मन्दिर सफेद इटालियन करारा संगमरमर से तराशा गया है। मन्दिर दिल्ली – आगरा – कोलकाता के राष्ट्रीय राजमार्ग २ पर छटीकरा से लगभग ३ किलोमीटर दूर वृंदावन की ओर भक्तिवेदान्त स्वामी मार्ग पर स्थित है। यह मन्दिर प्राचीन भारतीय शिल्पकला के पुनर्जागरण का एक नमूना है।

 इतिहास 
thumb|left|200px|प्रेम मन्दिर का मुख्य प्रवेश द्वार
सम्पूर्ण मन्दिर ५४ एकड़ में बना है तथा इसकी ऊँचाई १२५ फुट, लम्बाई १२२ फुट तथा चौड़ाई ११५ फुट है। इसमें फव्वारे, राधा-कृष्ण की मनोहर झाँकियाँ, श्री गोवर्धन लीला, कालिया नाग दमन लीला, झूलन लीला की झाँकियाँ उद्यानों के बीच सजायी गयी है। यह मन्दिर वास्तुकला के माध्यम से दिव्य प्रेम को साकार करता है। सभी वर्ण, जाति, देश के लोगों के लिये खुले मन्दिर के लिए द्वार सभी दिशाओं में खुलते है। मुख्य प्रवेश द्वारों पर आठ मयूरों के नक्काशीदार तोरण हैं तथा पूरे मन्दिर की बाहरी दीवारों पर राधा-कृष्ण की लीलाओं को शिल्पांकित किया गया है। इसी प्रकार मन्दिर की भीतरी दीवारों पर राधाकृष्ण और कृपालुजी महाराज की विविध झाँकियों का भी अंकन हुआ है। मन्दिर में कुल 94 स्तम्भ हैं जो राधा-कृष्ण की विभिन्न लीलाओं से सजाये गये हैं। अधिकांश स्तम्भों पर गोपियों की मूर्तियाँ अंकित हैं, जो सजीव जान पड़ती है। मन्दिर के गर्भगृह के बाहर और अन्दर प्राचीन भारतीय वास्तुशिल्प की उत्कृष्ट पच्चीकारी और नक्काशी की गयी है तथा संगमरमर की शिलाओं पर राधा गोविन्द गीत सरल भाषा में लिखे गये हैं। मंदिर परिसर में गोवर्धन पर्वत की सजीव झाँकी बनायी गयी है। 
 प्रेम मंदिर वृंदावन समय 
प्रेम मंदिर उद्घाटन समय 5.30 बजे है और समापन समय 8.30 बजे है। नीचे की मेज के अनुसार मंदिर के अंदर विभिन्न आरती का प्रदर्शन किया जाता है। आरती के समय मंदिर में बड़ी संख्या में भक्त इकट्ठे होते हैं। मंदिर के अंदर प्रवेश करने के लिए कोई प्रवेश शुल्क नहीं है और प्रवेश सभी के लिए पूरी तरह से नि: शुल्क है। पूरे मंदिर को कवर करने के लिए कम से कम दो घंटे की आवश्यकता है

 सन्दर्भ 

 बाहरी कड़ियाँ 
 प्रेम मंदिर के बारे में सब जाने
 बाँके बिहारी मन्दिर, वृंदावन का आधिकारिक जालस्थल
 जगद्गुरु कृपालु परिषद् 
 विकिमैपिया पर देखें - बाँके बिहारी जी मन्दिर
 इन्हें भी देखें
 कृपालु महाराज
श्रेणी:वृंदावन
श्रेणी:उत्तर प्रदेश में हिन्दू मंदिर
श्रेणी:कृष्ण राधा मंदिर
मॉनमाउथ किला

250px|thumb|right|मॉनमाउथ किले के अवशेष
मॉनमाउथ किला () एक किला है जो मॉनमाउथ में स्तिथ काउंटी गाँव मॉनमाउथशायर में है और और वेल्स के दक्षिण पूर्व में है। यह पहले श्रेणी की ईमारत है और एक ऐतिहासिक धरोहर भी।

मॉनमाउथ किला मॉनमाउथ के बीचोंबीच मॉननाऊ नदी के निकट स्थित एक पहाड़ी पर है और दुकानों व मुख्य रास्तों व चौराहे के पीछे है। किसी ज़माने में एक महत्वपूर्ण सीमावर्ती किला व इंगलैंड के हेनरी ५ का जन्म स्थान रहा यह किला अंग्रेज़ी गृह युद्ध तक खड़ा रहा जब यह क्षतिग्रस्त हो गया और तिन बार हस्तांतरण के पश्च्यात इसे तोड़ दिया गया ताकि इसकी पुनः किलेबंदी ना की जा सके। १६४७ में आधे गिरने के बाद इस जगह को ग्रेट कासल हाउस द्वारा पुनः उपयोग व निर्माण किया गया जो रॉयल मॉनमाउथशायर रॉयल इंजीनियर्स का मुख्यालय व संग्रहालय बन गया।

 शुरूआती नॉर्मन सीमावर्ती किला 
thumb|right|मॉनमाउथशायर का नक्शा
नॉर्मन विजय के तुरंत बाद विलियम द कॉन्करर ने अपने तिन भरोसेमंद व्यक्तियों, ह्यूग डी'अवरान्चेस, रोजर डी मोंटगोमेरी और विलियम फिट्जओसबर्न, को चेस्टर, श्रीउस्बरी और हेरेफोर्ड का मुखिया बना दिया।डेविड कारपेंटर, द स्ट्रगल फॉर मास्टरी: ब्रिटेन 1066-1284, पेंग्विन बुक्स, 2004, ISBN 0-140-18824-4, p.110. यह सल्तनतें रक्षकों व सेनानियों को सहायता प्रदान करती थी और वेल्स पर नॉर्मन हमले के लिए आधार प्रदान करती थी। अगली चार शताब्दियों तक नॉर्मन लॉर्डों ने डी और सवर्ण के बिच कई छोटी छोटी मार्चर लॉर्डशिप स्थापित कर दी। सैन्य साहसियों ने वेल्स पर नॉर्मन्डी व अन्य स्थानों से चढाई की, वेल्स के एक हिस्से को लुटा, व इस किले को बेहतर बना कर अपने समर्थकों को भूमि प्रदान की।

विलियम फिट्जओसबर्न ने मॉनमाउथ किले की स्थापना १०६६ से १०६९ के बिच की व अपने चेपस्टोव स्थित अन्य किलों की भाँती इसे बनवाया।स्टुअर्ट प्रिओर, अ फिऊ वेल पोजिशंड कासल्स: द नॉर्मन आर्ट ऑफ़ वार, तेम्पस, 2006, ISBN 0-7524-3651-1, p.123. यह ऊंचाई पर स्थित होने के कारण मॉननाऊ व वेई नदी पर ध्यान रखने में सक्षम था।जॉन न्युमैन, द बिल्डिंग्स ऑफ़ वेल्स: ग्वेंट/मॉनमाउथशायर, पेंग्विन बुक्स, 2000, ISBN 0-14-071053-1, p.394 यह मुख्यतः मिटटी और लकड़ी से बनी गोलाकार इमारत थी जिसे डोमसडे पुस्तक में शामिल किया गया था। शुरुआत में मॉनमाउथ वेल्श मार्चेस में एक आम सीमावर्ती किला था जिसका मुखिया मार्चर लोर्ड था व अपने आसपास के ग्रोसमोंट किला, स्केनफर्थ किला, वाईट किला व ऐबर्गावेनी किले की तरह हैसियत रखता था। इस लकड़ी के किले में ११५० से पहले पत्थर का काम किया गया। इसका टावर चेपस्टोव किले के सामान है जो फिट्जओसबर्न के लिए वेई नदी के अंत में सुदूर दक्षिण में बनी थी।

 विस्तार व आगे उपयोग 
कुछ छोटे समय तक सिमोन डी मोंटफोर्ट, लिसेस्टर के छठे अर्ल, के अधीन रहने के बाद मॉनमाउथ किला एडमंड क्राउचबैक, लैंकस्टर के अर्ल व हेनरी ३ के बेटे के हाथों में १२६७ में चला गया। उन्होंने इस किले को पुनः निर्मित किया व हॉल को बना कर इसे इस स्थान के मुख्य आवास के रूप में तब्दील कर दिया। इसे ग्रोसमोंट के हेनरी, लैंकेस्टर के पहले ड्यूक, ने और सुधारा। उनके समय में ऊँचे टावर के ऊपरी भाग में बड़ी खिड़कियाँ लगाईं गई व नई छत भी शामिल की गई। जैसे जैसे किले के पास शहर बसना शुरू हुआ वैसे वैसे किले के बचाव के लिए शहर के इर्द-गिर्द दीवार व पुल का निर्माण १३वि शताब्दी के अंत में किया गया।

 सन्दर्भ 

 बाहरी कड़ियाँ 
 मॉनमाउथ किला
 मॉनमाउथ किला
 मॉनमाउथ किला संग्रहालय की अधिकृत वेबसाइट

श्रेणी:मॉनमाउथ
बृहस्पति का वायुमंडल

thumb|300px|बृहस्पति पर सन् २००० में बादल प्रतिमान.

बृहस्पति का वायुमंडल सौरमंडल में सबसे बड़ा ग्रहीय वायुमंडल है। एक मोटे सौर अनुपात में यह मुख्य रूप से आणविक हाइड्रोजन और हीलियम से बना है; अन्य रासायनिक यौगिकों की केवल छोटी मात्रा मौजूद हैं, जिसमें मीथेन, अमोनिया, हाइड्रोजन सल्फाइड और जल शामिल हैं। हालांकि, ऐसा माना जाता है कि पानी वायुमंडल की गहराई में मौजूद है, इसके सीधे मापन की संभावना बहुत कम है। बृहस्पति के वायुमंडल में ऑक्सीजन, नाइट्रोजन, सल्फर और अक्रिय गैस की प्रचुरता लगभग तीन कारक के सौर मूल्यों से अधिक है

बृहस्पति के वायुमंडल में एक स्पष्ट न्यूनतम सीमा का अभाव है और ग्रह के अंदरूनी तरल पदार्थ में धीरे-धीरे परिवर्तन होता है।  निम्नतम से लेकर उच्चत्तर, वायुमंडलीय परतें क्रमशः क्षोभ मंडल, समताप मंडल, तापमंडल और बहिर्मंडल हैं। प्रत्येक परत की विशेषता तापमान ढलान है।  निम्नतम परत यानि क्षोभ मंडल, बादलों और कुंहरों की एक जटिल प्रणाली है, जो अमोनिया, अमोनियम हाइड्रोसल्फाइड और पानी की परतों से बना है।  बृहस्पति के सतह पर दिखाई देने वाले अमोनिया के ऊपरी बादल भूमध्यरेखा के समानांतर एक दर्जन क्षेत्रीय धारीयों में एकीकृत हुए है और यह शक्तिशाली आंचलिक वायुमंडलीय प्रवाहों (वायु) से घिरे हुए है। रंग में एकांतर धारियाँ: गहरी धारीयों को पट्टियां कहा जाता है, जबकि हल्की धारीयों को क्षेत्र कहा जाता है। क्षेत्र, जो पट्टियों से ठन्डे होते है, उमड़ने के अनुरूप होते है, जबकि पट्टियाँ उतरती हवा की निशानी है | क्षेत्रों के हल्के रंग का परिणाम अमोनिया बर्फ से माना जाता है, जबकि पट्टियाँ स्वयं को गहरे से गहरा रंग किससे देती है यह निश्चितता के साथ नहीं ज्ञात हुआ है। धारीदार संरचना और प्रवाहों की उत्पत्तियों की अच्छी समझ नहीं हैं, हालांकि दो मॉडल मौजूद हैं : उथला मॉडल मानता है कि वे सतही घटना है जो एक स्थिर आंतरिक भाग ढंकती है, गहरे मॉडल में, धारियाँ और प्रवाहें बृहस्पति के आणविक हाइड्रोजन के आवरण में गहरी परिसंचरण की महज सतही अभिव्यक्तियां है, जो अनेकों लठ्ठों में एकत्रित हुए है। 

बृहस्पति वायुमंडल, एक विस्तृत श्रृंखला की सक्रिय घटना सहित धारी अस्थिरता, भेंवर (चक्रवात और प्रतिचक्रवात) तूफान और बिजली प्रदर्शित करता है।  भेंवर बड़े लाल, सफेद या भूरे रंग के धब्बों (अंडो) के रूप में खुद को प्रकट करते हैं। सबसे बड़े दो लाल धब्बे ग्रेट रेड स्पॉट (GRS) और ओवल बीए हैं।  ये दोनों और ​​अन्य अधिकतर बड़े धब्बे प्रतिचक्रवातीय है। छोटे चक्रवात सफेद हो जाते हैं। भेंवर गहराई के साथ अपेक्षाकृत उथले संरचनाओं के माने जाते है, कई सौ किलोमीटर से अधिक नहीं। दक्षिणी गोलार्द्ध में स्थित GRS, सौरमंडल में सबसे बड़ा ज्ञात भंवर है। यह कई पृथ्वीयों को निगल गया है और कम से कम तीन सौ सालों के लिए अस्तित्व में हो सकता है। GRS के दक्षिण में स्थित ओवल बीए, GRS की एक तिहाई आकार का एक लाल धब्बा है जो सन् २००० में तीन सफेद अंडो के विलय से बना था। 

बृहस्पति पर शक्तिशाली तूफान है और यह वायुमंडल में नम संवहन का एक परिणाम हैं जो पानी के वाष्पीकरण और संघनन से जुड़ा हुआ है। वे हवा के मजबूत उर्ध्व गति के स्थल रहे हैं, जो उज्ज्वल और घने बादलों की रचना का नेतृत्व करते है। तूफ़ान मुख्यतः पट्टी क्षेत्रों में बनते है। बृहस्पति पर बिजली की गरज, पृथ्वी पर की तुलना में अधिक शक्तिशाली हैं। हालांकि, बिजली की गतिविधि का औसत स्तर पृथ्वी पर की तुलना में कम होता है। 

 सन्दर्भ 

श्रेणी:अंतरिक्ष
श्रेणी:बृहस्पति ग्रह
युलीसेस

यूलिसिस (Ulysses) एक रोबोटिक अंतरिक्ष यान है जिसे नासा और यूरोपीय अंतरिक्ष एजेंसी (इसा) के एक संयुक्त उद्यम के रूप में सूर्य का अध्ययन करने के लिए डिजाइन किया गया था। अंतरिक्ष यान को नजदीकी सौर दूरी के लिए अपनी लंबी और अप्रत्यक्ष प्रक्षेपवक्र की वजह से मूलतः ओडीसियस (Odysseus) नामित किया गया था। यह यूलिसिस नाम, जो ओडीसियस का लेटिन अनुवाद है, इसा के अनुरोध पर दिया गया था। मूल रूप से इसे अंतरिक्ष शटल चैलेंजर पर सवार होकर मई १९८६ में प्रक्षेपण के लिए निर्धारित किया गया था। चैलेंजर को खोने के कारण, डिस्कवरी (मिशन STS-41) पर सवारी हेतू, यूलिसिस का प्रक्षेपण ६ अक्टूबर १९९० तक विलंबित हो गया | इस अंतरिक्ष यान का मिशन सभी अक्षांशों पर सूर्य का अध्ययन करने के लिए था। इसके लिए एक बड़े कक्षीय तल स्थानांतरण की आवश्यकता होती है | शटल की वेग परिवर्तन सीमाओं के कारण, तल स्थानांतरण के लिए वेग परिवर्तन की आवश्यकता को इंजिन जलाने के बजाय, बृहस्पति के साथ एक मुठभेड़ का उपयोग करके पूरा किया गया | एक बृहस्पति मुठभेड़ की जरूरत का अर्थ है, यूलिसिस सौर बैटरियों द्वारा संचालित नहीं हो सकता था, बजाय इसे एक रेडियो आइसोटोप थर्मोइलेक्ट्रिक जनरेटर (RTG) द्वारा संचालित किया गया था।

श्रेणी:अंतरिक्ष यान
फ़ार क्राई

फ़ार क्राई () एक प्रथम-व्यक्ति शूटर गेम है जिसे क्रायटेक स्टूडियोज़ द्वारा विक्सित व माइक्रोसॉफ्ट विंडोज़ द्वारा २३ मार्च २००४ को प्रकाशित किया गया है। फ़ार क्राई की रिलीज़ के शुरूआती चार महीनों में ही ७३०,००० प्रतियाँ बिक गई थी। इसे आलोचकों द्वारा काफ़ी सराहा गया है। इसकी कई अगली कड़िय, नई कड़ियाँ व एक फ़िल्म बनाई जा चुकी है।

 सन्दर्भ 

 बाहरी कड़ियाँँ 
 

श्रेणी:वीडियो गेम
वामपन्थी राजनीति

thumb|230px|चेक गणराज्य में श्रमिक संघों द्वारा आयोजित मजदूरों के हक़ों के समर्थन में एक बाईं-तरफ़ा जलूस
वामपन्थी राजनीति (left-wing politics या leftist politics) राजनीति में उस पक्ष या विचारधारा को कहते हैं जो समाज को बदलकर उसमें अधिक आर्थिक और जातीय समानता लाना चाहते हैं। Cultures at war: moral conflicts in western democracies, T. Alexander Smith, Raymond Tatalovich, University of Toronto Press, 2003, ISBN 978-1-55111-334-0, p. 30Left and right: the significance of a political distinction, Norberto Bobbio, Allan Cameron, University of Chicago Press, 1996, ISBN 978-0-226-06245-7, p. 37 इस विचारधारा में समाज के उन लोगों के लिए सहानुभूति जतलाई जाती है जो किसी भी कारण से अन्य लोगों की तुलना में पिछड़ गए हों या शक्तिहीन हों। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल (Estates General) नामक संसद में सम्राट को हटाकर गणतन्त्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में समाजवाद (सोशलिज़म) और साम्यवाद (कम्युनिजम) से सम्बन्धित विचारधाराओं को बाईं राजनीति में डाला जाता है।The Cambridge History of Twentieth-Century Political Thought, Terence Ball, Richard Paul Bellamy, Cambridge University Press, 2003, ISBN 978-0-521-56354-3

 इन्हें भी देखें 
 दक्षिणपन्थी राजनीति

 सन्दर्भ 

श्रेणी:समाज
श्रेणी:राजनीतिक विचार
*
दक्षिणपन्थी राजनीति

thumb|240px|ब्रिटेन का एक दक्षिणपन्थी राजनीतिक पोस्टर। लिखा है: "समाजवाद देश का गला घोट रहा है"। महिला-रूप देश की कमर-पेटी पर "समृद्धि" लिखा है।
राजनीति में दक्षिणपंथी राजनीति (right-wing politics या rightist politics ) उस पक्ष या विचारधारा को कहते हैं जो सामाजिक स्तरीकरण या सामाजिक समता को अपरिहार्य, प्राकृतिक, सामान्य या आवश्यक मानते हैं।Johnson, Paul (2005). Auburn University website "Right-wing, rightist"  Check |url= value (help). A Political Glossary. Retrieved 23 October 2014.Bobbio, Norberto and Allan Cameron, Left and Right: The Significance of a Political Distinction. University of Chicago Press, 1997, p. 51, 62. ISBN 978-0-226-06246-4J. E. Goldthorpe. An Introduction to Sociology. p. 156. ISBN 0-521-24545-1. Cultures at war: moral conflicts in western democracies, T. Alexander Smith, Raymond Tatalovich, University of Toronto Press, 2003, ISBN 978-1-55111-334-0Left and right: the significance of a political distinction, Norberto Bobbio, Allan Cameron, University of Chicago Press, 1996, ISBN 978-0-226-06245-7

 विवरण 
आम तौर से इस पक्ष के समर्थक समाज की ऐतिहासिक भाषा, अर्थ-व्यवस्था और धार्मिक पहचान को रखने की चेष्टा करते हैं। पारम्परिक समाजों में अक्सर लोगों में वर्गीकरण और श्रेणीकरण नही होता है और दाईं राजनीति में प्राकृतिक नियम की दलील देकर ऐसे वर्गीकरणों को जारी रखने का समर्थन नही किया जाता है। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल (Estates General) नामक संसद में सम्राट को हटाकर गणतंत्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में पूँजीवाद से सम्बंधित विचारधाराओं को अक्सर दाईं राजनीति में डाला जाता है।The Cambridge History of Twentieth-Century Political Thought, Terence Ball, Richard Paul Bellamy, Cambridge University Press, 2003, ISBN 978-0-521-56354-3

 इन्हें भी देखें 
 वामपंथी राजनीति

 सन्दर्भ 

श्रेणी:समाज
श्रेणी:राजनीतिक विचार
क्राइमियाई ख़ानत

thumb|230px|सन् १६०० ईसवी में क्राइमियाई ख़ानत (नारंगी रंग में)
क्राइमियाई ख़ानत (क्राइमियाई तातारी: , क़िरीम ख़ानलिग़ी; अंग्रेज़ी: Crimean Khanate) एक ख़ानत थी जिसपर सन् १४४१ से १७८३ ईसवी तक क्राइमियाई तातार लोगों का राज रहा था। इसके ख़ान शासक तोक़ा तैमूर के वंशज थे जो स्वयं जोची ख़ान का तेहरावाँ पुत्र और मंगोल साम्राज्य के संस्थापक चंगेज़ ख़ान का पोता था। सुनहरा उर्दू नामक ख़ानत के अंत होने पर जितनी भी तातार ख़ानतें उभरीं उनमें से क्राइमियाई ख़ानत ही सबसे दीर्घायु थी।Russia and the Golden Horde: the Mongol impact on medieval Russian history, Charles J. Halperin, Indiana University Press, 1985, ISBN 9780253204455, ... The Crimean khanate, more than any other, had preserved the traditions and institutions of the Golden Horde ... इसका राज आधुनिक युक्रेन के क्राइमिया प्रायद्वीप और उसके कुछ पड़ोसी इलाक़ों पर था। जब तुर्की से उभरकर इस पूरे क्षेत्र में उसमानी साम्राज्य शक्तिशाली बना तो क्राइमियाई ख़ानत उसके अधीन एक राज्य बन गया और उसके द्वारा सुरक्षित रखा जाने लगा। उसमानी सुल्तान क्राइमियाई ख़ानों के साथ अधीन राजाओं जैसा बर्ताव कम और दोस्त जैसा बर्ताव ज़्यादा करते थे।The Crimean Tatars: the diaspora experience and the forging of a nation, Brian Glyn Williams, BRILL, 2001, ISBN 9789004121225, ... From the sixteenth through the eighteenth centuries, the Crimean khans acted in steppe politics as virtually independent sovereigns ... they were treated by the Ottoman bureaucracy more as allies than as subjects ... १८वीं सदी में रूसी साम्राज्य के उभरने पर इसकी ज़मीनों पर रूस ने क़ब्ज़ा कर लिया और ख़ानत का अंत हो गया।The Russian Annexation of the Crimea 1772-1783, CUP Archive, ISBN 9781001341088

 इन्हें भी देखें 
 तातार लोग
 जोची ख़ान
 सुनहरा उर्दू
 ख़ानत

 सन्दर्भ 

श्रेणी:यूरोप का इतिहास
श्रेणी:रूस का इतिहास
श्रेणी:मंगोल इतिहास
श्रेणी:युक्रेन का इतिहास
मॉनमाउथशायर (ऐतिहासिक)

मॉनमाउथशायर (, या जिसे काउंटी ऑफ़ मॉनमाउथ (, ) भी कहते हैं) वेल्स के तेरह प्राचीन काउंटियों में से एक व पूर्व प्रशासनिक काउंटी है।

यह वर्तमान में मॉनमाउथशायर, ब्लेनाऊ ग्वेंट, टोरफेन और न्यूपोर्ट के मुख्य भागों व केर्फिली और कार्डिफ़ के कुछ भागों को निर्देशित करता है जो रायमी नदी के पूर्व में स्थित है।

काउंटी का पूर्वी भाग मुख्यतः कृषिजन्य है और पश्चिमी भाग पहाडियों से घिरा है जिनमे खनिज संसाधन बड़ी मात्रा में है। इसके चलते यह भाग कोयला खनन व इस्पात कार्य के लिए १८वि शताब्दी से २०वि शाताब्ती तक रोज़गार का बड़ा साधन रहा है।

मॉनमाउथशायर को १६वि से २०वि शताब्दी तक वेल्स का भाग मानने में कठिनाई थी क्योंकि कुछ इसे इंग्लैण्ड का हिस्सा मानते थे।

 इतिहास 
 निर्माण 
"काउंटी या शायर ऑफ़ मॉनमाउथ" का निर्माण वेल्श मार्चेस के कुछ भागों को मिलकर वेल्स के कानूनों के अधिनियम १५३५ के अंतर्गत किया गया था। अधिनियम के अनुसार मॉनमाउथ को "शायर या काउंटी ऑफ़ मॉनमाउथ का मुख्य शहर" घोषित किया गया और यह आदेश दिया गया की शेरिफ की काउंटी या शायर न्यायलय मॉनमाउथ और न्यूपोर्ट में बारी-बारी आयोजित किया जाए।वेल्स का कानून अधिनियम १५३५ का भाग 3 (हेन. VIII c.26)

 ऐतिहासिक सीमाएं व उपविभाग 
thumb|left|कई सौ मॉनमाउथशायर के थोमस मौल द्वारा बनाए गए नक़्शे
इसकी ऐतिहासिक सीमाएं पूर्व में वेई नदी, जो इसे ग्लोसस्तरशायर से अलग करती है, व रायामी नदी है, जो इसे ग्लामोर्गनशायर से अलग करती व इसके दक्षिण में ब्रिस्टॉल नहर है। उत्तर पूर्व में हेयरफ़ोर्डशायर व उत्तर में ब्रेकनॉकशायर के साथ इसकी सीमाएं साफ़ नहीं थी। वेल्श बिकनोर का ग्राम मॉनमाउथशायर का मुख्य अंग था जो ग्लोसस्टरशायर और हेयरफ़ोर्डशायर के बिच स्थित था। यह भाग मॉनमाउथशायर का हिस्सा माना जाता था पर अंततः इसे काउंटीज़ अधिनियम १८४४ के तहत हेयरफ़ोर्डशायर का हिस्सा घोषित कर दिया गया।एफ़ ए यंग्स जूनियर., "गाइड तु द लोकल एडमिनिस्ट्रेटीव यूनिट्स ऑफ़ इंग्लैण्ड, वोल.II: नॉर्दर्न इंग्लैंड'', लंदन, 1991

 सन्दर्भ 

 बाहरी कड़ियाँ 
 मॉनमाउथशायर असोसिएशन
 इज़ मॉनमाउथ इन वेल्स?
 मॉनमाउथशायर - गेटअवे टू वेल्स
 मॉनमाउथशायर एंटीक्वारियां असोसिएशन
 मॉनमाउथशायर गिनिएलोजिकल इन्फोर्मेशन
 मॉनमाउथशायर मेसंस
 मॉनमाउथशायर रेलवे सोसायटी
 मॉनमाउथशायर रेफ्रिज़ असोसिएशन

श्रेणी:मॉनमाउथशायर का इतिहास
युग्मज

दो युग्मक कोशिकाएँ (gamete cells) लैंगिक प्रजनन के द्वारा संयुक्त होकर जिस कोशिका का निर्माण करतीं हैं उसे युग्मज या युग्मनज या गैमीट (zygote) या जाइगोसाइट (zygocyte) कहते हैं। बहुकोशिकीय प्राणियों में युग्मज ही भ्रूण का आदिरूप है। एककोशीय प्राणियों में युग्मज स्वयं विभक्त होकर नयी संताने उत्पन्न करता है जो प्रायः अर्धसूत्री विभाजन की प्रक्रिया द्वारा सम्पन्न होता है।

 सन्दर्भ 

श्रेणी:विकासात्मक जीवविज्ञान
श्रेणी:प्रजनन तंत्र 
 Gamets
एबर्गावेनी

200px|thumb|right|एबर्गावेनी टाउन सेंटर जिसमें मार्केट हॉल व घडी टावर दिख रहा है।
एबर्गावेनी (, ) जिसका अर्थ है गावेनी नदी का मुह, मॉनमाउथशायर, वेल्स का एक बाज़ार शहर है। यह मॉनमाउथ से १५ मिल (२४ किलोमीटर) पश्चिम में ए४० और ए४६५ सड़क पर स्थित है व अंग्रेज़ी सीमा से ६ मिल (१० किलोमीटर) दूर है। मूलतः रोमन किले, गोबानियम की जगह पर मध्ययुगीन दीवारों वाला शहर बन गया जो वेल्श मार्चेस के भीतर था। शहर में मध्ययुगीन पत्थर के किले के अवशेष है जो नॉर्मन द्वारा वेल्स पर विजय के पश्च्यात बनाया गया था।

ऐबर्गावेनी को "गेटवे टू वेल्स" भी कहा जाता है। यह दो नदियों के मुहाने, गावेनी व उस्क नदी पर स्थित है और ब्लोरेंगे (५५९ मीटर)जोग्राफिक ब्रिटिश आइल्स – द ब्लोरेंगे फ्रॉम द बी4598 रोड एट तिर्प्व्ल  और शुगर लोफ़ (५९६ मीटर)जोग्राफिक ब्रिटिश आइल्स – रिवास उस्क विथ शुगर लोफ़ इन बैकग्राउंड  पर्वतों से घिरा हुआ है और साथ ही साथ इसके इर्द-गोर्ड पाँच पहाड़ियां: यस्ग्रिड फावर, यस्ग्रिड फ़ाच, डेरी, र्होलबेन और मिनीड लान्वेनार्थ है। यह पास ही स्थित ब्लैक पर्वतों और ब्रेकोन बीकंस नैशनल पार्क के लिए रास्ता मुहैया करता है।

 इतिहास 
 शहर का व इसके नाम का उद्गम 
thumb|left|किले के अवशेष से देखा जा सकने वाला एबर्गावेनी और स्किरिड फाच का हिस्सा
गोबनियम एक रोमन किला था जो उस्क नदी के साथ चलने वाले मार्ग की रक्षा करता था जो बुर्रियम और आगे चलकर इस्का ऑगस्ता को दक्षिण में ये गैर, ब्रेकोन और मध्य वेल्स से जोड़ता था। यह किला स्थानीय ब्रिटिश लौह युगीन जाती सिलुरेस के बिच शांती कायम करने के लिए भी महत्वपूर्ण था। इस किले की दीवारों के अवशेष किले के पश्चिम में १९६० में नए पोस्ट ऑफिस व टेलीफोन एक्सचेंज की नीव खोदते वक्त पाए गए।

इसका नाम ब्रिथोनिक शब्द गोबानिया से लिया गया है जिसका अर्थ है "लोहारों की नदी" और यह शहर के रोमन आगमन से पहले के लोहा पिघलाने के महत्व को दर्शाता है। यह नाम आधुनिक वेल्श शब्द गोफ़ (लोहार) से जुड़ा है और इसी तरह वेल्श लोहार गोफानॉन की दन्तकथा से सामंजस्य रखता है। नदी आगे चलकर वेल्श भाषा में गाफेनी बन गई और शहर का नाम एबर्गावेनी, जिसका अर्थ है "गवेनी (गाफेनी) का मुह (वेल्श:एबर)"।हेवेल विन ओवन, द प्लेस-नेम्स ऑफ़ वेल्स, 1998, ISBN 0-7083-1458-9

 नॉर्मन काल 
एबर्गावेनी का फैलाव एक शहर के रूप में नॉर्मन काल में एबर्गावेनी के लॉर्डों के संरक्षण में हुआ। इसके पहले बैरोन हमेलिन डी बालून थे जो बलोन से के रहने वाले थे, एक छोटा गाँव व एक किला मरीन-एन्जोऊ जिसे "गेटवे टू मैने" कहा जाता है और जो ली मैंस के पास, वर्त्तमान में फ्रांस का सार्दे डिपार्टमेंटे है। उन्होंने ११वि शताब्दी के अंत में बेनेडिक्टिन प्रायोरी का निर्माण किया जिसे आज प्रायोरी चर्च ऑफ़ सेंट मेरी कहा जाता है। प्रायोरी पहले सेंट विन्सेंट अब्बाए के बेनेडिक्टाइन फाउन्डेशन के अंतर्गत थी। इसे बादमें विलियम डी ब्राओस ने किले व गाँव के फायदे के दसवे हिस्से से खरीद लिया।

अपनी भोगोलिक स्थिति के कारण १२वि से १३वि शताब्दी के बिच वेल्श मार्चेस में यह शहर हमेशा सीमावर्ती युद्धों व शक्ति संघर्षों का हिस्सा बना रहा। ११७५ में एबर्गावेनी किला स्थानीय वेल्श सरदारों के हत्याकांड का साक्षीदार रहा जिन्हें बिलियम डी ब्राओस ने मरवा दिया था।

 सन्दर्भ 

 बाहरी कड़ियाँ 
 एबर्गावेनी बोरोघ बैंड
 एबर्गावेनी और डिस्ट्रिक राउंड टेबल
 एबर्गावेनी फ़ूड फेस्टिवल
 एबर्गावेनी संग्रहालय

श्रेणी:वेल्स के नगर
द्विखण्डन

right|thumb|250px|अकेन्द्रिक (जैसे, जीवाणु) का द्विखण्डन

जीवविज्ञान में किसी कोशिका का दो भागों में विभाजित होकर दो नयी कोशिकाओं का निर्माण करना द्विखण्डन (Binary Fission) कहलाता है।

जीवाणु और आद्यजीवाणुओं (bacteria and archaebacteria) को अकेन्द्रिक (prokaryotes) कहते हैं। इनका द्विखंडन एक प्रकार का अलैंगिक प्रजनन तथा कोशिका विभाजन है। इसके अलावा कुछ सुकेन्द्रिक प्राणियों (eukaryotic organisms) के कुछ कोशिकांग भी द्विखण्डित ही होते हैं। 

द्विखण्डी विभाजन तर्कुओं (spindles) के निर्माण के बिना ही होता है। सबसे पहले एक DNA अणु प्रतिगुणित होता है। उसके बाद ये प्रतिगुणित डीएनए कोशिका-झिल्ली अलग-अलग भागों से संयुक्त हो जाते हैं। जब कोशिका विभक्त होने लगती है तो प्रतिगुणित गुणसूत्र (Chromosome) तथा मूल गुणसूत्र बंट जाते हैं। इस प्रकार के अलैंगिक प्रजनन का परिणाम यह होता है कि सभी कोशिकाएँ अनुवांशिकता की दृष्टि से समान होती हैं, अर्थात सबमें एक ही अनुवांशिक पदार्थ होता है।

 सन्दर्भ 

 इन्हें भी देखें 
 कोशिका विभाजन
 समसूत्रण
 अर्धसूत्रण

श्रेणी:जीवाणु
[[श्रेणी:कोशिका चक्र]
श्रेणी:प्रजनन
श्रेणी:सूक्ष्मजैविकी
चेप्स्टो

thumb|right|चेप्स्टो किला व १८१६ रोड ब्रिज वेई नदी के पार टूटशील से देखे जा सकते है
चेप्स्टो (, ) मॉनमाउथशायर, वेल्स का एक शहर है जिसकी सीमा ग्लोसेस्टरशायर, इंग्लैण्ड से जुडी हुई है। यह वेई नदी के मुहाने स्थित है जहां ये नदी सेवर्ण नदी में मिलती है। यह न्यूपोर्ट से पूर्व में १४ मिल (२३ किलोमीटर) और लंदन से ११० मिल (१८० किलोमीटर) है।

चेप्स्टो मुख्यतः अपने किले के लिए लोकप्रिय है जो पत्थर से बना ब्रेटन का सबसे पुराना बचा हुआ किला है और चेप्स्टो रेसकोर्स जो वेल्श ग्रैंड नैशनल का आयोजन करता है। यह शहर वेई के पश्चिमी किनारे पर है। वेई के पूर्वी किनारे पर जुड़े गाँव टूटशील और सेडबरी इंग्लैण्ड में बसे है।

 बाहरी कड़ियाँ 
 चेप्स्टो टाउन काउंसिल
बंगलौर-मैसूर द्रुतगति मार्ग

बंगलौर-मैसूर द्रुतगति मार्ग १११ किलोमीटर लम्बा चार से छह लेन का एक निजी टोल-टैक्स युक्त द्रुतगति मार्ग है जो भारत के कर्णाटक राज्य के दो प्रमुख नगरों बंगलौर और मैसूर को जोड़ता है। इसका निर्माण नन्दी इन्फ़्रास्ट्रक्चर कॉरिडोर ऐण्टरप्राइज़ेस द्वारा किया जा रहा है जो इसे बिल्ड (निर्माण)-ओन (स्वामित्व)-ऑपरेट (संचालन)-ट्रान्स्फ़र (हस्तान्तरण) आधार पर बनाया जा रहा है।BMIC FAQ  Bangalore Mysore Infrastructure Corridor Area Planning Authority  

 इतिहास 
thumb|मल्लासान्द्रा में इस मार्ग का एक भाग।
१९९५ में मैसाचुसेट्स के तत्कालीन राज्यपाल विलियम वेल्ड द्वारा प्रायोजित भारत में अपने व्यापार मिशन के संयोजन में एक ज्ञापन सहमति पर हस्ताक्षर किए थे। हस्ताक्षर करने वाली पार्टियाँ थीं कन्सोर्टियम सदस्य, भारतीय अधिकारी, कर्णाटक के तत्कालीन मुख्यमन्त्री देवीगौड़ा और अमेरिकी अधिकारी। इस ज्ञापन पर हस्ताक्षर होने के बाद इस परियोजना का मार्ग प्रशस्त हुआ। कन्सोर्टियम नन्दी इन्फ़्रास्ट्रक्चर कॉरिडोर ऐण्टरप्राइज़ेस में कल्यानी ग्रुप ऑफ़ कम्पनीज़, वीएचबी इण्टरनैश्नल लिमिटॅड और एसएबी इण्टरनैश्नल लिमिटॅड हैं जिनके द्वारा बंगलौर-मैसूर द्रुतगति मार्ग का निर्माण किया जाना है।

यह परियोजना योजना बनाए जाने के समय से ही विवादों में है। इस परियोजना को कुछ समय के लिए निलम्बित कर दिया गया जब कर्णाटक में जनता दल के देवीगौड़ा और जन कुमारास्वामी की सरकार सत्ता में आई। देवीगौड़ा का आरोप था कि यह देश की सबसे बड़ी धोखाधड़ी है जिसे रोका जाना चाहिए। 

 सामाजिक प्रभाव 
दक्षिण बंगलौर में यातायात जाम की समस्या बहुत गम्भीर है और इसका एक प्रमुख कारण है वे वाहन जो दक्षिण बंगलौर से होते हुए मैसूर और अन्य नगरों को जाते हैं। इस द्रुतगति मार्ग की कल्पना इसी उम्मीद में की गई थी कि इस जाम की समस्या से बंगलौर को निजात मिल सके।

 सन्दर्भ 

 बाहरी कड़ियाँ 
 नाइस का आधिकारिक जालस्थल 
 Bangalore Mysore Infrastructure Corridor Area Planning Authority 

श्रेणी:कर्नाटक की अर्थव्यवस्था
श्रेणी:कर्नाटक में परिवहन
श्रेणी:कर्नाटक में द्रुतगति मार्ग
श्रेणी:भारत में टोल सड़कें
तुलाबुग़ा

thumb|230px|तुलाबुग़ा द्वारा जारी की गई चांदी की दिरहम
तुलाबुग़ा, तालुबुग़ा या तेलुबुग़ा (मंगोल: Тулабуга; अंग्रेजी: Tulabuga; देहांत: १२९०-१२९१ ई) सुनहरा उर्दू नामक मंगोल ख़ानत का सन् १२८७ ईसवी से लेकर १२९१ ईसवी तक ख़ान था। वह तरतू का पुत्र और सुनहरे उर्दू साम्राज्य के संस्थापक बातु ख़ान का पोता था। १२५७ में उसने मशहूर मंगोल सिपहसालार बुरूनदाई के नेतृत्व में लिथुआनिया पर हमले में भाग लिया। १२८४-८५ में उसने नोगाई ख़ान के साथ हंगरी पर दूसरे आक्रमण का और १२८७ में पोलैंड पर तीसरे आक्रमण का नेतृत्व किया। १२८७ में नोगाई ख़ान की मदद से वह सुनहरे उर्दू का ख़ान बना लेकिन ४ साल बाद नोगाई ख़ान के ही कारण उसे हटाकर तोख़्ता को ख़ान बनाया गया। तोख़्ता ने १२९० या १२९१ में उसे मरवा दिया।The Devil's Horsemen: The Mongol Invasion of Europe, James Chambers, Book Sales, 2003, ISBN 978-0-7858-1567-9

 इन्हें भी देखें 
 सुनहरा उर्दू
 बातु ख़ान
 नोगाई ख़ान
 मंगोल साम्राज्य

 सन्दर्भ 

श्रेणी:मध्य एशिया का इतिहास
श्रेणी:यूरोप का इतिहास
श्रेणी:रूस का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
बीजाणु

right|thumb|300px|कवक द्वारा बीजाणु प्रकीर्णित किये जा रहे हैं
right|Thumb|250px|'एगारिकस बिस्पोरस' नामक कवक के बीजाणु, स्कैनिंग इलेक्ट्रॉन सूक्ष्मदर्शी द्वारा देखने पर
जीवविज्ञान में बीजाणु (spore) लैंगिक व अलैंगिक प्रजनन की एक संरचना है जिसे कोई जीव या जीव जाति स्वयं को फैलाने (प्रकीर्णन करने) या विषम परिस्थितियों में दीर्घकाल तक जीवित रहने के लिये बनाती है। बीजाणु बहुत से पौधों, शैवाल (ऐल्गी), कवक (फ़ंगस) और प्रोटोज़ोआ के जीवनचक्र का महत्वपूर्ण भाग होता है। बैक्टीरिया (जीवाणु) के भी बीजाणु बनते हैं, जो अंतर्बीजाणु (endospore) कहलाते हैं, जो किसी प्रजनन चक्र का भाग नहीं होते, बल्कि कठिन परिस्थितिओं में बैक्टीरिया को जीवित रखने के लिए बना एक निष्क्रय सिकुड़ा ढांचा होता है। कुछ परजीवी अन्य जीवों के शरीरों में अलग-अलग प्रकार से बीजाणु डाल देते हैं, जो उन जीवों के भीतर विकसित होते हैं।"Myxozoa." Tree of Life web project. Ivan Fiala 10 July 2008. Web. 14 Jan. 2014. <http://tolweb.org/Myxozoa/2460 >

 इन्हें भी देखें 
 प्रजनन
 बीज
 अंतर्बीजाणु

 सन्दर्भ 

श्रेणी:फफूंद आकृतिकी और शारीरिकी
श्रेणी:जनन कोशिकाएँ
श्रेणी:पादप प्रजनन
श्रेणी:प्रजनन
काउंटर स्ट्राइक

काउंटर-स्ट्राइक (CS) मल्टीप्लेयर प्रथम-व्यक्ति शूटर वीडियो गेम की एक श्रृंखला है जिसमें आतंकवादियों की टीम आतंक (बमबारी, बंधक बनाना, हत्या) के एक अधिनियम को समाप्त करने के लिए लड़ाई करती है, जबकि आतंकवादियों द्वारा इसे रोकने की कोशिश की जाती है (बम डिफ्यूज, बंधक बचाव)। पहला गेम काउंटर-स्ट्राइक की रिलीज के साथ 1999 में विंडोज पर सीरीज़ शुरू हुआ। यह शुरू में हाफ-लाइफ के लिए एक संशोधन ("मॉड") के रूप में जारी किया गया था, जिसे माइन "गॉसमैन" ले और जेस "क्लिफ" द्वारा डिजाइन किया गया था| बाद में, वाल्व ने इसका अधिग्रहण किया और इसे खुदरा उत्पाद में बदल दिया।

 गेमप्ले 

काउंटर-स्ट्राइक एक उद्देश्य-आधारित, मल्टीप्लेयर प्रथम-व्यक्ति शूटर है। दो विरोधी टीमें- आतंकवादी और काउंटर टेररिस्ट- उद्देश्यों को पूरा करने के लिए गेम मोड में प्रतिस्पर्धा करते हैं, जैसे कि एक स्थान को सुरक्षित रखने या बम को डिफ्यूज करने और बंधकों को बचाने या उनकी रक्षा करने के लिए। प्रत्येक दौर के अंत में, खिलाड़ियों को बाद के दौर में अधिक शक्तिशाली हथियारों पर खर्च करने के लिए इन-गेम मुद्रा के साथ उनके व्यक्तिगत प्रदर्शन के आधार पर पुरस्कृत किया जाता है। राउंड जीतने से हारने की तुलना में अधिक पैसा मिलता है, और दुश्मन के खिलाड़ियों को मारने जैसे उद्देश्यों को पूरा करने से नकद बोनस मिलता है। असहयोगात्मक कार्रवाई, जैसे कि टीम के साथी को मारना, एक दंड का परिणाम है।

मुख्य खेल के चार रिलीज हैं।

 1. काउंटर स्ट्राइक 

मूल रूप से हाफ-लाइफ के लिए एक संशोधन, काउंटर-स्ट्राइक के अधिकार, साथ ही इस पर काम करने वाले डेवलपर्स को वाल्व द्वारा 2000 में अधिग्रहण किया गया था।

गेम को 2003 में Xbox के लिए एक पोर्ट मिला। इसे जनवरी 2013 में बीटा के रूप में OS X और लिनक्स में भी पोर्ट किया गया था। पूरी रिलीज़ अप्रैल 2013 में प्रकाशित हुई थी।

 2. काउंटर स्ट्राइक:कंडीशन जीरो  

काउंटर-स्ट्राइक के साथ काउंटर-स्ट्राइक: कंडीशन जीरो का पालन किया गया, जिसे टर्टल रॉक स्टूडियो द्वारा विकसित किया गया था और 2004 में जारी किया गया था। इसने अपने पूर्ववर्ती के समान हाफ-लाइफ गोल्डस्कैन इंजन का उपयोग किया था। मल्टीप्लेयर मोड के अलावा, इसमें "पूर्ण" अभियान और बोनस स्तरों के साथ एकल-प्लेयर मोड भी शामिल था। खेल को अपने पूर्ववर्ती के विपरीत मिश्रित समीक्षाएं मिलीं और जल्दी से काउंटर-स्ट्राइक: सोर्स नामक श्रृंखला में एक और प्रविष्टि के साथ अनुसरण किया गया।

 3. काउंटर-स्ट्राइक: सोर्स 

काउंटर-स्ट्राइक: सोर्स इंजन पर चलने के लिए वाल्व द्वारा सार्वजनिक रूप से जारी किया गया पहला गेम था। काउंटर-स्ट्राइक: स्रोत को शुरू में 11 अगस्त, 2004 को वाल्व साइबर कैफे कार्यक्रम के सदस्यों के बीटा के रूप में जारी किया गया था।
 4. काउंटर स्ट्राइक:ग्लोबल ओफ्फेंसिव 

काउंटर-स्ट्राइक: ग्लोबल आक्रामक 2012 में मुख्य, वाल्व-विकसित काउंटर-स्ट्राइक श्रृंखला में चौथी रिलीज थी। ज्यादातर काउंटर-स्ट्राइक की तरह: स्रोत खेल स्रोत इंजन पर चलता है। यह Microsoft Windows, OSX, और Linux, साथ ही Xbox 360 और PlayStation 3 कंसोल पर उपलब्ध है।

 सन्दर्भ 

श्रेणी:वीडियो गेम
तुर्कमेनिस्तान के प्रान्त

thumb|230px|तुर्कमेनिस्तान का प्रान्तीय नक़्शा (तालिका से संख्यांक मिलाएँ)
thumb|230px|तुर्कमेनिस्तान का एक और प्रान्तीय नक़्शा
तुर्कमेनिस्तान के प्रान्त (तुर्कमेनी: Türkmenistanyň welaýatlary, तुअर्कमेनिस्तानिन विलायत्लरी) तुर्कमेनिस्तान के मुख्य प्रशासनिक विभाग हैं। मध्य एशिया के बहुत से अन्य देशों की तरह तुर्कमेनिस्तान में भी प्रान्तों को 'विलायत' बुलाया जाता है, मसलन बाल्क़ान प्रान्त का औपचारिक नाम 'बाल्क़ान विलायती' (Balkan welaýaty) है। हर प्रान्त के मुख्य प्रशासनिक अध्यक्ष को 'हाकिम' कहा जाता है और उसकी नियुक्ति तुर्कमेनिस्तान के राष्ट्रपति करते हैं।Constitution of Turkmenistan, Articles 80-81

 प्रान्त 
तुर्कमेनिस्तान को पाँच प्रान्तों (welayatlar) और एक राजधानी शहरी ज़िले (şäher) में बांटा गया है:

 प्रान्त  आइसो ३१६६-२ नाम  प्रान्तीय राजधानी क्षेत्रफल Passport of Turkmenistan 1998, National Institute of Statistics and Forecasting of Turkmenistan, Ashgabat, 1998  आबादी (सन् २००१)Social-economic situation of Turkmenistan in 2001, National Institute of State Statistics and Information of Turkmenistan, Ashgabat, 2002, pp. 68-69 .  नक़्शा में संख्यांक अश्क़ाबाद (Aşgabat) TM-S  अश्क़ाबाद (Aşgabat) २६० किमी२  ७,३०,०००  आख़ाल प्रान्त (Ahal) TM-A  आनेउ (Änew)  ९७,२६० किमी२  ७,८५,८००  १ बलक़ान प्रान्त (Balkan) TM-B  बलक़ानाबात (Balkanabat)　 १,३९,३०० किमी२  ४,७९,५००  २ दाशोग़ुज़ प्रान्त (Daşoguz) TM-D  दाशोग़ुज़ (Daşoguz)  ७३,४०० किमी२ ११,९६,७००  ३ लेबाप प्रान्त (Lebap) TM-L  तुर्कमेनाबात (Türkmenabat)  ९३,७०० किमी२  ११,६०,३००  ४ मरी प्रान्त (Mary) TM-M  मरी (Mary)  ८७,२०० किमी२  १२,८७,७००  ५

 इन्हें भी देखें 
 तुर्कमेनिस्तान
 विलायत (प्रशासनिक विभाग)

 सन्दर्भ 

श्रेणी:तुर्कमेनिस्तान
श्रेणी:तुर्कमेनिस्तान के प्रान्त
श्रेणी:मध्य एशिया
मॉनमाउथशायर शो

thumb|right|प्रदर्शन स्थल
मॉनमाउथशायर शो () वेल्स में होने वाला सबसे बड़ा एक-दिवसीय कृषि प्रदर्शन है जो हर वर्ष अगस्त के आखरी गुरूवार को मॉनमाउथ में होता है।

 १७९० में व्युत्पत्ती 
इस प्रदर्शन का उद्गम १७९० में जाता है जब गाँव का कृषी समाज जोतने की प्रतियोगिताएं आयोजित करता था परन्तु आखिर में १८५७ में यह प्रस्ताव रखा गया की एक पशु प्रदर्शन आयोजित किया जाए. ३० मई १८५७ को बिउफोर्ट के आठवे ड्यूक ने दस पाउंड दिए और जॉन रोल्स ने बीस पाउंड एक निधी में जमा किए ताकि मॉनमाउथ पशु प्रदर्शन शुरू किया जा सके. प्रदर्शन उसी वर्ष पहली बार अक्टूबर में आयोजित किया गया। रोल्स को उनके जीवनकाल तक प्रदर्शन का अध्यक्ष बनाया गया और उनका कार्य आगे उनके बेटे जॉन एलान रोल्स ने १८७० में संभाला.

 स्थल 
१८७६ में प्रदर्शन का आयोजन शहर के नए बने पशु बाज़ार में किया गया जो चिपेंहम फ़ील्ड्स में था। इसके बाद से प्रदर्शन प्रथम विश्व युद्ध तक हर वर्ष आयोजित किया गया। इसे १९१९ में पुनः शुरू किया गया और इसका नाम बदल कर मॉनमाउथशायर काउंटी शो कर दिया गया। प्रदर्शन को पुनः द्वितीय विश्व युद्ध के दौरान रोक दिया गया पर १९४६ से २००६ तक यह हर वर्ष वॉक्सहाल फ़ील्ड्स के मैदान पर आयोजित किया गया। प्रदर्शन १९५६ व २००१ में पैर व मुह के रोगों के चलते नहीं आयोजित किया गया।

२००७ मॉनमाउथशायर शो सोसायटी की १५०वि सालगिरह के रूप में मनाया गया। इसी वर्ष प्रदर्शन मॉनमाउथ में रेडब्रुक रोड के नए स्थान पर स्थानांतरित किया गया।

 तिथि 
जब प्रदर्शन शुरू हुआ तब या अक्टूबर में आयोजित किया गया परन्तु इसे बाद में सितंबर में आयोजित किया जाने लगा ताकि अच्छे वातावरण का फायदा उठाया जा सके. आज इसकी तारीख अगस्त के आखरी गुरूवार कर दी गई है।

 सन्दर्भ 

श्रेणी:मॉनमाउथ
चर्च स्ट्रीट, मॉनमाउथ

thumb|right|चर्च स्ट्रीट, मॉनमाउथ
चर्च स्ट्रीट () मॉनमाउथ, वेल्स का एक पद्चारियों के लिए खुला मार्ग है। यह अब कई स्वरंत्र दुकानों, रेस्टोरेंटो, व्यापारिक कला दालानों व सवॉय थिएटर का घर है। १८३० तक, जब प्रिओरी स्ट्रीट का निर्माण इसे बायपास करने के लिए किया गया, यह मार्ग मॉनमाउथ के बिच आवाजाही का मुख्य जरिया था जो उत्तर पूर्व के बाज़ार व पैरिश चर्च को इससे जोड़ता था। यह कभी शहर के कत्ताल्खानो का केन्द्र बिंदु था और से बुचर्स रो भी कहा जाता था।

 विशेषताएँ 
thumb|left|चर्च स्ट्रीट की अगिन्कोर्ट स्वेयर से शुरुआत
100px|thumb|द सवॉय थिएटर रात के वक्त
वर्तमान में मार्ग पर मौजूद इमारतें शुरूआती उन्नीसवी शताब्दी जितनी पुराणी है जो तीन मंज़िला है व इनके दोनों ओर झुकी हुई छतें है। २४ चर्च स्ट्रीट की शुरुआत जी. वि. मैडोक्स ने १८४० में डिज़ाइन की थी। एक ईमारत जो वाईट स्वान कोर्ट के लिए रास्ता मुहैया कराती है, उसी वक्त बनी थी जब प्रिओरी स्ट्रीट का निर्माण हुआ था और शायद इसे भी मैडोक्स ने ही डिज़ाइन किया था।जॉन न्युमैन, द बिल्डिंग्स ऑफ़ वेल्स: ग्वेंट/मॉनमाउथशायर, पेंग्विन बुक्स, 2000, ISBN 0-14-071053-1, pp.407-408

सवॉय थिएटर एक दूसरे दर्ज़े की ईमारत है जिसे १९२८ में परंपरागत तरीके से पुनः सजाया गया था और यह वेल्स में मौजूद सबसे पुराना चालू थिएटर है। जिस ईमारत में यह थिएटर मौजूद है उसका निर्माण पूर्व बेल इन की नीव पर किया गया था और इसे १८३२ में पहली बार मनोरंजन का लाइसेंस प्रदान किया गया था। यह मॉनमाउथ का पहला सिनेमा बन गया जिसे "लिविंग पिक्चर पैलेस एंड रिन्करिज़" कहा जाता था पर बाद में इसे अल्बानी वार्ड थिएटर समूह ने पुनः निर्मित किया।केट किसैक, मॉनमाउथ एंड इट्स बिल्डिंग्स, pp.142-144 १९६० में यह एक सिनेमा के रूप में बंद हो गया और १९८३ में बिंगो हॉल के रूप में खुला और इसके बाद कुछ समय के लिए ऐतिहासिक मैजिक लैंटर्न स्लाइडों को दिखाने के लिए खुला।द मॉनमाउथ सवॉय ट्रस्ट: हिस्टरी . Accessed 10 जनवरी 2012 यह १९९० से लगातार एक सिनेमा के रूप में कार्यरत रहा है और अब एक चैरिटेबल ट्रस्ट द्वारा संचालित है।द मॉनमाउथ सवॉय ट्रस्ट . Accessed 10 जनवरी 2012

 सन्दर्भ 

श्रेणी:मॉनमाउथ
श्रेणी:मॉनमाउथ की सड़कें
कोपेत दाग़

thumb|230px|तुर्कमेनिस्तान के आख़ाल मैदान से कोपेत दाग़ का नज़ारा
thumb|230px|कोपेत दाग़ ईरान और तुर्कमेनिस्तान की सीमा पर स्थित हैं
कोपेत दाग़ या कोपे दाग़ (तुर्कमेनी: Köpetdag, फ़ारसी: , अंग्रेज़ी: Kopet Dag), जिसे तुर्कमेन-ख़ोरासान पर्वत-शृंखला भी कहा जाता है, तुर्कमेनिस्तान और ईरान की सरहद पर ६५० किमी तक चलने वाली एक पर्वत शृंखला है। यह कैस्पियन सागर से पूर्व में स्थित है और तुर्कमेनिस्तान में इस शृंखला का सबसे बुलंद शिखर २,९४० मीटर ऊंचा एक पहाड़ है जो तुर्कमेनिस्तान की राजधानी अश्क़ाबाद के दक्षिण-पश्चिम में स्थित है। ईरान की ज़मीन पर इस पहाड़ी सिलसिले का सबसे ऊंचा शिखर ३,१९१ मीटर ऊंचा है।

 नाम 
'दाग़' शब्द का अर्थ तुर्की भाषाओँ में 'पर्वत' होता है। इस शब्द में 'ग़' के उच्चारण पर ध्यान दें क्योंकि यह बिना बिंदु वाले 'ग' के उच्चारण से ज़रा अलग होता है।

 विवरण 
कोपेत दाग़ में रेतीली शुष्क पहाड़ियाँ, ऊँचे पठार और गहरी वादियाँ मिलती हैं। इस इलाक़े में भूकंप आते रहते हैं। १ मई १९२९ को यहाँ आए एक ज़लज़ले में लगभग ३,८०० लोगों की मृत्यु हुई थी।A History of Persian Earthquakes , N. N. Ambraseys, C. P. Melville, Cambridge University Press, 2005, ISBN 978-0-521-02187-6, ... 1929 मई 1 Kopet Dagh. During the evening a catastrophic earthquake shook northeastern Persia and the Soviet Turkmen ... तुर्कमेन राजधानी अश्क़ाबाद के पास कोपेत दाग़ की छोटी पहाड़ियों में प्राचीन 'निसा' (, Nisa) नामक पार्थियाई शहर के खँडहर मिले हैं। बहुत से फल कोपेत दाग़ के दक्षिण-पश्चिमी इलाक़ों में जंगली उगते हुए पाए जाते हैं, जैसे कि अंजीर, सेब, अंगूर, गिलास (चेरी) और अनार की जंगली नस्लें।Pomegranate Roads: A Soviet Botanist's Exile from Eden, Gregory Moiseyevich Levin, Translated by Margaret Hopstein, Pomegranate Roads, 2006, ISBN 978-0-9649497-6-8, ... Since the 1870s, when Russia colonized the Trans-Caspian Krai (present-day Turkmenistan), many researchers were attracted by the astonishing natural treasures of the southwestern Kopet Dag ... There are 42 varieties of fruiting plants in the gorges. Wild pomegranates, figs, grapes, cherry-plums, blackberries, hawthorns, apples, pears have their origin here. All in all there are 720 kinds of useful plants ...

 इन्हें भी देखें 
 तुर्कमेनिस्तान
 ईरान

 सन्दर्भ 

श्रेणी:तुर्कमेनिस्तान का भूगोल
श्रेणी:ईरान का भूगोल
श्रेणी:मध्य एशिया के पर्वत
श्रेणी:तुर्कमेनिस्तान के पर्वत
श्रेणी:ईरान के पर्वत
श्रेणी:तुर्कमेनिस्तान की पर्वतमालाएँ
श्रेणी:ईरान की पर्वतमालाएँ